Omnia naturae sic quondam sensa latebant, 

ut vix e latebris Delius eliceret, 

antiquum inque chaos rursus lapsura timebat, 

ni Zimara in tenebris forte tulisset opem, 

cui nunc aeterno praefertur lumine lampas, 

lampas apollineo sydere clara magis, 

qua reserat sophiae nodos, qua nubila pellit, 

nubila quae nullus dispulit ante sophus; 

ignotasque vias rerumque arcana retexens, 

immensum mundi rite recludit opus. 

Ergo quicquid habet veri natura, Zimarra, 

iure tibi debet: debet uterque polus. 